ফ্রেড স্মিথ
ফ্রেডরিক উইলিয়াম স্মিথ (ইংরেজি: Fred Smith; জন্ম: ৩১ মার্চ, ১৮৬১ - মৃত্যু: ১৭ এপ্রিল, ১৯১৪) কেপ প্রদেশের উইটেনহেজ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ থেকে ১৮৯৬ সময়কালে আন্তর্জাতিক ক্রিকেট অঙ্গনে দক্ষিণ আফ্রিকার প্রতিনিধিত্ব করেছেন। ঘরোয়া দক্ষিণ আফ্রিকান ক্রিকেটে গটেং দলের পক্ষে খেলেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও ডানহাতে ব্যাটিং করতেন ও দলের প্রয়োজনে বোলিং করতেন ফ্রেড স্মিথ।